În cartierul Ghencea, din Capitală, a avut loc, joi seara, un accident de tramvai. Potrivit martorilor, mai multe persoane au încercat să traverseze neregulamentar și au fost prinse sub roțile unui tramvai de pe linia 41.

„Traficul este oprit și la această oră. Tramvaiul 41 a prins sub șine mai mulți pietoni care încercau să traverseze neregulamentar”, a transmis un martor la Digi24.

La fața locului s-au deplasat trei ambulanțe și mai multe mașini de poliție. În zonă se circulă cu dificultate, zeci de tramvaie fiind blocate.